b'\n_START_ARTICLE_\nProtioklepno raketno oro\xc5\xbeje\n_START_PARAGRAPH_\nProtioklepno raketno oro\xc5\xbeje je vsako protioklepno oro\xc5\xbeje, ki uporablja izstrelke z raketnim pogonom za uni\xc4\x8denje oklepnih bojnih vozil.\n_START_SECTION_\nZgodovina\n_START_PARAGRAPH_\nZgodovina protioklepnih raketnih oro\xc5\xbeij se je za\xc4\x8dela pred 2. svetovno vojno, ko se je tank iz okornega vozila, razvitega konec 1. svetovne vojne razvil v enega najmo\xc4\x8dnej\xc5\xa1ih oro\xc5\xbeij. Za\xc4\x8deli so razvijati pehotna protioklepna oro\xc5\xbeja._NEWLINE_Osnova teh (in tudi mnogih dana\xc5\xa1njih) oro\xc5\xbeij je t. i. kumulativni naboj, katerega princip je leta 1888 odkril Ameri\xc4\x8dan Charles E. Munroe._NEWLINE_Znana oro\xc5\xbeja te vrste so bila nem\xc5\xa1ki Panzerfaust in Panzerschreck in ameri\xc5\xa1ka Bazooka, katerih u\xc4\x8dinek pa je bil z ustreznimi protiukrepi kmalu zmanj\xc5\xa1an._NEWLINE_Po vojni se je razvoj teh oro\xc5\xbeij nadaljeval. Tako je nastal znameniti ruski RPG-7, ki je \xc5\xa1e danes kljub zastarelosti zelo raz\xc5\xa1irjen.'